ДО
Г-Н ИВАН АЛЕКСИЕВ 
КМЕТ НА ОБЩИНА ПОМОРИЕ


ЧРЕЗ
Г-Н АДАМ АДАМОВ                                                                                                                                                                      
ПРЕДСЕДАТЕЛ НА ОБЩИНСКИ СЪВЕТ-ПОМОРИЕ


ПИТАНЕ
ОТ: Милен Манолов – общински съветник
Относно: дейността на Местната комисия за борба с противообществените прояви на малолетни и непълнолетни в Община Поморие
Уважаеми г-н Алексиев,

С оглед на зачестилите в страната случаи на противообществени прояви и престъпления, извършвани от малолетни и непълнолетни лица, считам за необходимо да се обърне особено внимание на превенцията и работата с подрастващите на местно ниво.

Във връзка с приетия Общински план за младежта и на основание чл. 33, ал. 1, т. 4 и чл. 21, т. 24 от ЗМСМА, отправям следното питане:

1. Какви мероприятия по организиране и реализиране на инициативи за първична превенция са проведени през 2025 г. на територията на Община Поморие?
2. Проведени ли са срещи с директори на училища, педагогически съветници и класни ръководители, и ако да – кога и с какъв резултат?
3. Привлечени ли са родителите като партньори в превантивните дейности?
4. Какъв процент от непълнолетните лица в общината е обхванат от тези инициативи?
5. С какъв бюджет разполага Местната комисия за 2025 г.?
6. Моля да бъде предоставен отчет на Кабинета за социална превенция и консултиране – проведени дейности, брой консултирани лица, видове услуги.
7. Колко възпитателни дела са разгледани през 2025 г.?
8. Колко деца са преминали през Детска педагогическа стая, колко се водят на отчет, и какъв е техният профил по възраст и пол?
9. Колко деца с противообществени прояви са консултирани, както и колко семейни и детски консултации са проведени през годината?

Считам, че посочената информация ще бъде полезна за оценка на ефективността на дейността на комисията и за планиране на по-активни мерки за превенция на противообществени прояви сред децата и младежите в нашата община.

Моля, отговорът да бъде предоставен писмено, съгласно чл. 33, ал. 2 от ЗМСМА 

С уважение,
гр. Поморие
22.10.2025 г.

………………………………
/Милен Манолов/
Общински съветник
Общински съвет – Поморие
